
BILLEDERNE  UDFØRTE  I  F.  1IENDRIKSENS  REPRODUKTIONS-ATELIER 


KJØBENHAVN.  TRYKT  HOS  F.  E.  BORDING 


DEN  i  8.  Juli  1892  besluttede  Kjøbenhavns  Kommunalbestyrelse  at  opføre  et  nyt  Raadhus 
for  Kjøbenhavn  samt  at  overdrage  Arbejdet  ved  Opførelsen  til  Hr.  Arkitekt  MARTIN 
Nyrop.  Samtidig  blev  STADSINGENIØREN  anmodet  om,  at  udarbejde  Forslag  og  lede  Udførelsen 
af  Ingeniørarbejderne  ved  Bygningen.  I  nedenstaaende  vil  findes  en  kort  Beskrivelse  af 
disse  Arbejder  samt  Planer  og  Snit  af  Bygningen  med  de  deri  anbragte  Opvarmnings-  og 
Ventilationsanlæg. 

Paa  disse  Planer  og  Snit  er  anvendt  følgende  Signaturer: 


Kold,  frisk  Luft . . blaa  Farve 

forvarmet  »  »  . violet  » 

varm  »  »  . rød 

forbrugt  Luft . grøn 

Dampovne  og  Ledninger . røde  Linier 

Returvandsledninger . grønne  » 


OPVARMNINGS-  OG  VENTILATIONSANLÆG 

Opvarmningen  af  næsten  alle  Lokalerne  i  Raadhuset  sker  ved  Hjælp  af  Luft,  der  op¬ 
varmes  af  Dampvarmeflader  opstillede  i  Varmekamre  i  Bygningens  underste  Kjælder. 

Den  friske  Luft  til  Bagbygningen  indtages  gjennem  Luftbrønde  i  den  indre  Gaards  to 
Hjørner  (se  PI.  2  og  3).  Luften  forvarmes  idet  den  passerer  to  Ovne  bestaaende  ialt  af  ca. 
180  løb.  Fod  4"  Ribberør,  og  blæses  derefter  af  to  Stk.  elektrisk  drevne  72"  Blackmannske 
Ventilatorer  ind  i  Friskluftsrummene  gjennem  et  Slør  af  fint  fordelt  Vand,  der  tilvejebringes 
ved  Hjælp  af  en  Række  Kørtingske  Vandstraalespredere  (Streudiisen).  Efter  den  derved  til¬ 
vejebragte  Rensning  og  Befugtning  af  Luften  passerer  den  atter  to  Ribberørsovne,  af  samme 
Størrelse  som  de  forannævnte.  I  Friskluftsrummene  har  Luften  efter  denne  Forvarmning  en 
Temperatur  af  mindst  -f-  5  0  C.  Naar  en  Forvarmning  er  unødvendig,  kan  Luften,  uden  at 
passere  nogen  Ventilator,  tillige  indtages  gjennem  fire  andre  Luftbrønde  i  Gaarden  samt 
gjennem  to  i  Gaden  bag  Raadhuset. 

Luften  til  Forhuset  og  Mellembygningen  indtages  gjennem  en  Luftbrønd  langs  med 
Mellembygningens  Fagade  mod  Gaarden  til  en  Kjælder  under  Mellembygningen.  Her  for¬ 
varmes  den  til  -f-  10 0  C.  ved  Hjælp  af  5  Systemer  af  4"  Ribberørsovne,  med  tre  Ovne  i 
hvert  System,  ialt  ca.  1750  løb.  Fod  Ribberør.  Efter  Forvarmningen  filtreres  Lutten  gjennem 
et  Filter  af  Ostelærred.  Filtret,  der  er  ca.  4250  Kv.  Fod  i  Areal,  er  udspændt  i  Zigzagform 
paa  Trærammer,  saaledes  at  det  let  kan  omskiftes  og  renses.  Efter  at  have  passeret  Filtret 


FIG.  I.  BEFUGTNINGSRUM  MED  VANDFORDAMPNINGSBAKKER 


strømmer  Luften  ind  i  et  Befugtningsrum  (se  Afbildningen  af  dette).  I  dette  Rum  er  op¬ 
stillet  14  Stkr.  Kobberbakker  med  Vand,  der  kan  bringes  i  Kog  ved  Hjælp  af  Damp,  der 
ledes  ind  mellem  Bakkernes  dobbelte  Vægge.  Fordampningsbakkerne,  der  ere  anbragte  to 
og  to  over  hinanden,  forsynes  automatisk  med  Vand  gjennem  Svømmerhaner,  en  for  hvert 
Par  Bakker.  Svømmeren  flyder  i  den  underste  Bakke,  medens  Tilstrømningen  af  Vand  sker 
til  den  øverste,  der  da  gjennem  et  Overløbsrør  efterfylder  den  underste.  Fra  dette  Befugtnings¬ 
rum  blæses  Luften  ved  Hjælp  af  to  Stkr.  elek¬ 
trisk  drevne  72"  Ventilatorer  ind  i  Friskluftsrum¬ 
mene  under  Forhusets  Korridorer.  Varmekamrene 
for  Mellembygningen  og  Hallen  forsynes  med 
frisk  Luft  fra  samme  Befugtningsrum. 

Opvarmningen  af  de  enkelte  Lokaler,  med 
Undtagelse  af  Mellembygningens  Lokaler,  Hallen 
og  Festsalen,  er  i  Hovedsagen  ordnet  paa  føl¬ 
gende  Maade: 

I  Hovedskillerumsmurene,  der  adskille  Kon¬ 
torlokalerne  fra  Korridorerne,  er  der  fra  oven¬ 
nævnte  Varmekamre  i  nederste  Kjælder  udsparet 
et  Rør  med  rektangulært  Tværsnit  til  hvert  Fag 
i  hver  Etage,  samt  et  tilsvarende  Rør  fra  samme 
Fag  op  over  Taget,  hvor  de,  for  Størstedelens 
Vedkommende,  samles  i  en  Tindemur.  Gjennem 
førstnævnte  Ror  indledes  varm,  frisk  Luft  fra 
Varmekamrene  til  Lokalerne;  gjennem  sidst¬ 
nævnte  bortledes  den  forbrugte  Luft.  Naar  et 
Lokale  derfor  indtager  flere  Fag,  har  det  lige 
saa  mange  Varmerør  og  Udsugningsrør  som  Fag. 


FIG.  II.  VENTILATOR 

TIL  INDBLÆSNING  AF  LUFT  1  FORHUSETS  I.OLALER 

Varmekamrene  med  dertil  hørende  Friskluftsrum  ere  beliggende  jævnsides  under  Parterre¬ 
etagens  Korridor  (se  Plan  2  og  3). 


Luftbevægelsen  sker  fra  Friskluftsrum  til  Varmekamre  gjennem  Aabninger  ved 
i  Muren  mellem  de  to  Rum.  Varmluftskanalerne  have,  som  vist  paa  hosstaaende  I 
Aabninger  til  Varmekammeret,  en  ovre  og  en  nedre,  for  henholdsvis 
den  varmeste  og  den  koldeste  Luft.  Hver  Kanal  er  forsynet  med  et 
Blandingsspjæld  saaledes  indrettet,  at  der  ved  Indstilling  af  Spjældet 
kan  ledes  varmere  eller  koldere  Luft  ind  i  Kanalen.  Blandingsspjæl¬ 
dene  manøvreres  alle  fra  de  Lokaler,  der  skulle  opvarmes,  og  hvortil 
Kanalerne  ere  førte,  i  Almindelighed  ved  Hjælp  af  et  Snortræk. 

I  Borgmestrenes  Værelser,  Udvalgsværelser  m.  fl.  sker  denne 
Manøvrering  ved  Hjælp  af  Regulatorer,  der  automatisk  indstiller  Blan¬ 
dingsspjældene  saaledes,  at  der  stadig  holdes  samme  Temperatur  U 
de  paagjældende  Rum. 


Gulvet 
igur  to 


Paa  hosstaaende  Figur  er  Regulatorens  Konstruktion  vist.  Fra  en  Beholder  »a«  med 
Æthylclorid  fører  en  Blyledning  »b«  til  en  Beholder  »c«  hvori  er  Kviksølv.  Ved  stigende 
Temperatur  voxer  Spændingen  af  Æthylcloridens  Dampe,  og  derved  trykkes  Ivviksølvet 
gjennem  en  Jærnledning  med  en  Laas  »d«  og  en  bevægelig  Gummislange  »e«  op  i  Behol¬ 
deren  »f«,  hvorved  dennes  Vægt  forøges  og  Blandingsspjældet  »g«  trækkes  op,  saaledes 
at  der  lukkes  mere  til  for  den  varme  Luft.  Ved  Hjælp  af  Kontravægten  »h«  med  Skruen 
»i«  indstilles  Regulatoren  til  forskjellige  Temperaturer. 

Hver  Varmekanal  kan  desuden  aflukkes  ved  Hjælp  af  et  dobbelt  Skydespjæld,  anbragt 
foran  Kanalernes  to  Indmundinger  i  Varmekamrene,  saaledes  som  antydet  paa  samme  Figur 
Maskinpersonalet  kan  ved  Hjælp  af  disse  Spjæld  dels  regulere  Lufttilførslen  til  de  enkelte 
I^okaler  og  dels  lukke  for  Varmetilførslen  til  de  Lokaler,  der  ikke  skulle  være  opvarmede. 

I  hver  Udsugningskanal  er  der  i  Lokalerne  en  øvre  og  en  nedre  Udsugningsaabning, 
indrettede  til  at  lukke  ved  Jalousiventiler. 

I  Bagbygningens  store  Lysgang  indføres  den  varme  Luft  i  Stueetagen,  hvorfra  den 
fordeler  sig  til  hele  Lysgangen.  Udsugningen  fra  Gangen  sker  gjennem  to  Ror,  et  i  hvert 
Hjørne  af  Gangen,  hvilke  Rør  udmunde  i  de  paa  Baghuset  værende  Smaataarne 


S 


Udsugningsluften  fra  alle  Lokalerne  i  Bagflojens  Gaardside  ledes  ind  i  Rummet  mellem 
den  store  Lysgangs  dobbelte  Glastage  og  opvarmer  derved  dette  Rum,  hvorefter  den 
strømmer  ud  i  det  Fri  gjennem  6  Stk.  Wolpertske  Kobberhætter  2  Fod  i  Diameter 
(se  PI.  9  og  i  o). 

Til  Korridorerne  i  Bagbygningens  Sidefløje  føres  varm  frisk  Luft  paa  samme  Maade 
som  til  Kontorlokalerne,  medens  Udsugningen  fra  disse  Korridorer  sker  gjennem  de  ved 
samme  liggende  store  Toiletrum  til  Loftsrum  ovenover  sidstnævnte  (se  PI,  9),  hvorfra  den 
fordærvede  Luft  ved  Hjælp  af  2  Stkr.  vandret  beliggende,  elektrisk  drevne  Ventilatorer, 
24"  i  Diameter,  blæses  ud  i  fri  Luft. 

Ved  Indgangsdørene  fra  det  Frie  til  Korridorer  og  Trapper  er  der  anbragt  Damp- 
varmeflader,  saaledes  at  den  indstrømmende  Yderluft  strax  kan  blive  forvarmet.  Ved  de 
tre  Forstuer  ved  Hallen  samt  ved  de  to  Hovedtrapper  i  Forhuset,  er  der  af  samme  Grund 
anbragt  Ovne  bag  murede  Skjærme.  Luften  i  disse  Rum  holdes  derved  i  stadig  Cirkulation. 

I  Beletagen  i  Forhuset  er  Opvarmningen  ordnet  som  foran  omtalt  for  Kontorlokalerne 
kun  med  den  Ændring,  at  Luften  passerer  en  Kanal  mellem  de  dobbelte  Lofter,  der  findes 
over  disse  Rum  (se  PI.  8  og  1 1).  Fra  denne  Kanal  strømmer  Luften  ud  i  Lokalerne  gjennem 
mange  mindre  Aabninger  i  det  nederste  Loft.  Disse  Lokalers  øvre  Udsugningsaabninger 
ere  anbragte  mellem  de  dobbelte  Lofter,  og  staar  gjennem  Aabninger  i  nederste  Loft  i 
direkte  Forbindelse  med  Lokalet.  Lokalerne  ere  endvidere  forsynede  med  automatiske 
Varmeregulatorer  og  Afstandsthermometre.  Til  Afstandsthermometre  er  overalt  benyttet 
Bonnesens  Konstruktion,  bestaaende  af  en  lukket  Luftbeholder  i  Rummet  forbundet  ved  et 
snævert  Blyrør  med  et  Barometerrør  med  Kviksølv,  der  er  anbragt  i  Kjælderen.  Den  til 
Festsalens  Opvarmning  fornødne  Varmeflade  er  fordelt  i  to  Varmekamre,  Nr.  XXIX  og 
XXX  (se  PI.  2  og  3).  Luften  strømmer  til  Salen  fra  disse  gjennem  to  Stkr.  4'X2VF  Kanaler, 
der  begge  udmunde  i  to  Kanaler  under  Loftet  langs  med  Salens  Længdesider.  Sidstnævnte 

Kanaler  ere  begge  forsynede  med  en  Række  mindre  Aabninger  i  de  ind  mod  Salen  ven- 

« 

dende  Sider;  og  hver  af  dem  med  Spjæld,  der  kunne  manøvreres  fra  Kjælderen.  P'ra  de 
samme  to  Varmekamre  fører  endvidere  4  mindre  Kanaler  til  et  under  Salens  Gulv  liggende 
Kammer  (se  PI.  7,  hvor  dette  Kammer  er  anlagt  med  rød  Farve).  Herfra  strømmer  Luften 
ind  i  Salen  gjennem  4  Kanaler  i  Salens  Bagvæg.  Der  kan  paa  denne  Maade  tilledes  større 
Mængder  af  Luft  til  Midten  af  Salen  og  mindre  Mængder  til  Enderne,  eller  omvendt,  ligesom 
ogsaa  den  forskjellige  Steder  tilledte  Luft  kan  have  forskjellig  Temperatur,  da  alle  Kanalerne 
er  forsynede  med  Blandingsspjæld. 

Udsugningen  fra  FTstsalen,  ligesom  fra  de  øvrige  Lokaler  i  Fagadebygningen  mod 
Vesterbrogade,  sker  til  et  langt  Appelkammer  (se  PI.  9  og  10)  oven  over  Korridorerne  ved 
Festsalen,  fra  hvilket  Rum  Udsugningen  til  det  Fri  atter  sker  gjennem  murede  Kanaler, 
der  udmunde  i  en  Tindemur.  I  det  nævnte  Udsugningsrum  er  der  opstillet  2  Stkr.  Damp- 
appelovne. 

Den  nedre  Udsugning  fra  Festsalen  sker  dels  fra  Vinduesnischerne  gjennem  Kanaler 
under  Gulvet  til  Kanaler  i  Bagvæggen  (se  PI.  7),  og  dels  direkte  gjennem  andre  Kanaler  i 
samme  Væg.  Den  øvre  Udsugning  sker  til  alle  disse  Kanaler.  Afspærringen  for  den  øvre 
Udsugning  og  for  Kanalerne  sker,  som  vist  paa  hosstaaende  Tegning,  ved  et  enkelt  Spjæld 
i  hver  Kanal  anbragt  i  ovennævnte  Appelkammer.  Disse  Spjæld,  hvoraf  der  ialt  findes 
21  Stkr.,  ere  anbragte  i  Forbindelse  med  en  enkelt  Aksel,  saaledes  at  de  alle  manøvreres 
samtidig  ved  Hjælp  af  en  lille  Elektromotor,  der  sættes  i  Gang  fra  Kjælderen 

Hosstaaende  Figur  viser  et  Snit  gjennem  Appelkammer  og  Udsugningskanal  med  det 
deri  anbragte  Spjæld  »a«,  der  i  den  Stilling,  hvori  det  er  vist  paa  Tegningen,  aflukker 
Kanalen  helt.  I  de  to  Yderstillinger,  der  ere  viste  med  punkterede  Linier,  staar  henholdsvis 

den  nederste  eller  begge  Udsugningsaab- 
ninger  i  Forbindelse  med  Appelkammeret. 

Den  for  alle  Spjældene  fælles  Axel 
»b«  sættes  i  vuggende  Bevægelse  af  Spillet 
»c«,  der  drives  af  Motoren  »d«.  Spjældets 
øjeblikkelige  Stilling  aflæses  paa  et  som 
Voltmeter  indskudt  Viserapparat  »f«,  an¬ 
bragt  i  Kjælderen  paa  samme  Tavle  som 
Afbryder  og  Igangsætningsmodstand  for 
Motoren.  Ved  Spillets  Omdrejning  ind¬ 
skydes  mere  eller  mindre  af  Modstanden 
»g«,  hvorved  Viseren  paa  Voltmetret  gjør 
et  Udslag  svarende  til  Spjældets  Stilling. 

I  Salen  er  der  anbragt  4  Stkr.  Afstands- 
thermometre,  to  forneden  ved  Gulvet  og 
to  paa  Gallerierne  for  Enderne  af  Salen. 

Skalaerne  til  disse  Thermometre  ere  an¬ 
bragte  i  Kjælderen  umiddelbart  ved  Spjæld¬ 
trækkene  til  Luftkanalerne  til  og  fra  Salen. 

Til  Borgerrepræsentationens  Lokaler 
haves  to  Varmekamre,  Nr.  XXXI  og 
XXXII  (se  PI.  2  og  3).  og  to  Udsugnings¬ 
kamre  (se  PI.  4),  beliggende  to  og  to 
over  hinanden  i  hver  Ende  af  Mellembyg¬ 
ningens  Kjælder.  Fra  Befugtningsrummet 
blæses  den  forvarmede  Luft  ind  i  Varme- 
kamrene  ved  Hjælp  af  to  Stkr.  elektriske 
36"  Ventilatorer.  Fra  hvert  af  de  to  Ud¬ 
sugningskamre  suges  Luften  ved  Hjælp  af 
en  30"  Ventilator  og  blæses  af  samme  ind  i 

murede  Kanaler,  der  udmunde  i  Loftsrummet  over  Mellembygningen  (se  PI.  9  og  11). 
Herfra  strømmer  den  ind  mellem  de  to  Glastage  over  Hallen  og  gjennem  det  øverste 
Loftsrum  og  de  to  Hjørnetaarne  paa  Fagadebygningen  mod  Vesterbrogade  til  det  Frie. 
Til  hver  Ende  af  Borgerrepræsentationens  Forsamlingssal  er  der  fra  de  nævnte  Varme-  og 
Udsugningskamre  ført  to  Kanaler,  udmundende  forneden  i  Salen  og  under  Tilhørergalleriernes 
Gulv,  og  en  Kanal  udmundende  foroven  i  et  Rum  mellem  de  dobbelte  Lofter  over  Salen, 
med  en  Sideaabning  til  Rummet  under  Galleriets  Gulv.  Plan  1 1  viser  Snit  gjennem  Mellem¬ 
bygningen  med  Borgerrepræsentationens  Sal  og  et  af  de  dertil  hørende  Varme-  og  Udsugnings¬ 
kamre,  samt  igjennem  den  Kanal,  der  udmunder  over  Loftet  i  Salen  og  en  af  de  Kanaler, 
der  udmunde  ved  Gulvet.  Gjennem  disse  Kanaler,  der  staa  i  Forbindelse  baade  med  Varme- 
kammer  og  Udsugningskammer  ved  Aabninger  forsynede  med  Spjæld,  kan  der  indblæses 
frisk  varm  Luft  eller  udsuges  forbrugt  Luft.  Det  vil  altsaa  være  muligt,  alt  eftersom  Tempe¬ 
raturforholdene  i  og  udenfor  Salen  maatte  kræve  det,  at  indblæse  den  friske  Luft  foroven 
og  udsuge  den  brugte  forneden  eller  omvendt,  ligesom  man  er  i  Stand  til  at  blæse  Luft 
ind  eller  suge  den  ud  gjennem  Galleriets  Gulv,  hvad  enten  Luften  til  Salen  blæses  ind  ved 
Loftet  eller  ved  Gulvet. 

Til  Forrummene  foran  Borgerrepræsentationens  Sal  og  til  de  ovenover  disse  værende 
Rum  er  der  i  Kjælderen  fire  særlige  smaa  Varmekamre,  Nr.  XXV — XXVIII  (se  PI.  2  og  3), 


FIG.  IV.  SKEMATISK  SNIT  GJENNEM  APPELRUM  VED  FESTSALEN 
MED  SPJÆLD  OG  BEVÆGMEKANISME 


med  en  elektrisk  15"  Ventilator  i  hvert.  Udsugningen  sker  gjennem  lodrette  Kanaler  op  til 
to  Udsugningsrum  i  Loftsetagen.  For  at  Luften  fra  disse  Forrum,  i  hvilke  der  findes  Buffet, 
Garderober  og  Toiletrum  m.  m.,  ikke  skal  trænge  ind  i  selve  Salen,  er  der  anbragt  elek¬ 
triske  18"  Ventilatorer  i  ovennævnte  Udsugningsrum  (se  PI.  11).  Da  der  ikke  er  ført  Varm¬ 
luftskanaler  til  selve  Garderoberne  og  Toiletrum,  er  der  i  dem  opstillet  lokale  Dampovne. 

I  Salen  med  Forværelser  er  der  anbragt  10  Stkr.  Afstandsthermometre  til  Kjælderen. 
Alle  Snortrækkene  til  de  40  Stkr.  forskjellige  Spjæld  ved  disse  Lokaler  er  ligeledes  samlede 
i  Kjælderen,  saaledes  at  Maskinmesteren  derfra  kan  kontrollere  og  manøvrere  Luftbevægelsen 
og  Opvarmningen. 

Arkivlokalerne  og  Musæumssalen  opvarmes  dels  ved  varm  Luft  og  dels  ved  lokale 
Dampovne,  hvoraf  der  findes  18  Stkr.,  der,  for  selve  Arkivets  Vedkommende,  ere  ophængte 


FIG.  V.  VARMEKAMMER  FOR  HALLEN 


i  Vinduesnischerne.  Udsugningen  fra  Læseværelserne  sker  delvis  ned  gjennem  Arkivlokalerne, 
hvorved  disse  lunes  (se  PI.  4  og  5). 

Til  Hallen  haves  to  Varmekamre,  XXXIII  og  XXXIV  (se  PI.  2,  3  og  11  samt  hos- 
staaende  Afbildning)  beliggende  under  Forbindelsesbygningerne  mellem  Mellembygningen 
og  Sidefløjene  og  gaaende  igjennem  Kjælder-  og  Parterreetagen.  To  72"  Ventilatorer  suge 
den  forvarmede  Luft  fra  Befugtningsrummet  ind  i  ovennævnte  Varmekamre,  og  blæser  den 
gjennem  to  lodrette  murede  Kanaler  med  ovalt  Tværsnit,  5'  X  6',  beliggende  ved  Siden 
af  de  to  store  Hovedtrapper,  ind  i  en  ringformet  Kanal  ovenover  Hovedgesimsen  i  Hallen 
(se  PI.  9).  Fra  denne  Kanal  strømmer  Luften  gjennem  en  Mængde  smalle  Sprækker  ind  i 
samme.  Fordelingen  af  Luftmængden  sker  ved  Hjælp  af  Spjæld  i  den  ringformede  Kanal 
(se  PI.  10).  Luften  udsuges  gjennem  en  Række  Huller  i  Gulvet,  dels  bag  de  langs  Væggene 
staaende  faste  Bænke,  dels  gjennem  Riste  i  selve  Gulvet,  til  et  ringformet  Udsugningskam¬ 
mer  i  den  under  Hallens  Gulv  liggende  Etage.  Fra  dette  Kammer  strømmer  den  udsugede 
Luft  gjennem  fire  lodrette  murede  Kanaler  med  cirkulært  Tværsnit,  4  Fod  i  Diam.,  enten 

ud  i  det  Fri  gjennem  to  Wolpertske  Hætter  eller  ind  i  Rummet  mellem  de  to  Glastage 
over  Hallen,  paa  samme  Maade  som  Udsugningsiuften  fra  Borgerrepræsentationens  Lokaler. 
Disse  Udsugningskanaler  ere  forsynede  med  Appelovne  (se  PI.  4).  1  Salen  findes  4  Stk.  Af- 
standsthermometre,  og  Luftens  Temperatur  kan  reguleres  ved  Blandingsspjæld  i  Kjælderen. 
Naar  der  ikke  behøves  Ventilation  af  Salen,  kan  den  opvarmes  ved  Cirkulation.  I-'risk- 
luftsrummene  Nr.  12 1  og  125  (se  PI.  2  og  3)  foran  Varmekamrene  rnaa  da  aflukkes  fra 
Befugtningsrummet.  Gjennem  to  store  Aabninger  med  Spjæld  sættes  disse  Rum  derefter 
i  Forbindelse  med  det  ovenover  liggende  ringformede  Udsugningskammer. 

Til  den  i  Forhuset  værende  Kjælder,  som  eventuelt  skal  anvendes  til  Restauration,  er 
indrettet  to  særlige  Varmekamre,  XXXIX  og  XXXX,  hvortil  der,  naar  Ventilationen  af 
P'orhuset  iøvrigt  er  standset,  kan  indblæses  Luft  direkte  fra  Befugtningsrummet  ved  Hjælp 
af  en  elektrisk  30"  Ventilator.  Udsugningen  fra  de  ved  samme  Kjælder  liggende  Toiletrum 
sker  gjennem  to  lodrette  Kanaler  direkte  til  det  Fri  gjennem  Tindemuren;  hver  Kanal  er 
forsynet  med  en  12"  Ventilator. 

Ved  Transmissionsberegningerne  er  der  forudsat  en  ydre  Temperatur  af  -f-  10 0  C.  og 
en  indre  Temperatur  af  -j-  20°  i  Kontorlokaler,  Festlokaler  etc.,  medens  Korridorer  og 
Gange  kun  er  paaregnet  opvarmede  til  -f-  ■0°  C. 

Beregningen  er  foretaget  med  Transmissionskoefficienter,  der  svare  til  de  af  PI.  Rietschel 
angivne,  med  et  Tillæg  af  10  %  for  alle  almindelige  Rum,  15  %  for  Pljørneværelser  og 
3die  Sals  Rum,  dog  saaledes,  at  der  for  Hjørneværelser  paa  3die  Sal  er  givet  et  Tillæg  af 
20  %>;  for  alle  Rum  mod  Vestervoldgade  og  Raadhuspladsen,  altsaa  mod  Nordost  og  Nord¬ 
vest,  er  der  endelig  givet  et  yderligere  Tillæg  af  5  %  udover  de  forannævnte.  Tillæget  for 
3die  Sal  er  sket,  fordi  denne  Etage  er  Tagrum,  med  mindre  tætte  Yderflader. 

Ved  Beregningen  er  endvidere  forudsat,  at  Naborum  samt  over-  og  underliggende  Rum 
er  opvarmede,  naar  de  da  overhovedet  kunne  opvarmes. 

Luften  er  paaregnet  forvarmet  til  henholdsvis  -j-  10 0  og  -f-  5  0  C.  for  Forhusets  og  Bag¬ 
husets  Vedkommende,  saaledes  at  der  i  selve  Varmekamrene  kun  præsteres  Eftervarmningen. 

Luften  er  paaregnet  at  strømme  ind  i  Lokalerne  med  højst  -j-  40°  C.  og  at  udsuges 
med  20°  C.  Til  alle  Rum  paa  2den  Sal  i  Forbygningen,  der  kunne  benyttes  som  P'est- 
lokaler,  samt  til  Expeditionslokaler,  er  der  paaregnet  3  Gange  Luftfornyelse  pr.  Time.  I  alle 
andre  Rum  er  der  kun  paaregnet  tilført  den  til  Rummets  Opvarmning  fornødne  Luftmængde 
å  40 0  C.  ved  en  ydre  Temperatur  af  -j-  10 0  C.  Dette  svarer  for  de  almindelige  Kontor¬ 
lokaler  til  omtrent  to  Gange  Luftfornyelse  i  Timen. 

Ved  Bestemmelsen  af  den  til  Festsalens  Ventilation  fornødne  Luftmængde  er  der  paa¬ 
regnet,  at  der  højst  kan  samles  800  Mennesker  i  Salen,  hvilket  med  en  Luftfornyelse  af 
800  kubikfod  pr.  Menneske  pr.  Time  giver  ca.  4,7  Gange  Luftfornyelse.  I  Hallen  kan  der 
indblæses  2,000,000  kubikfod  Luft  pr.  Time,  hvilket  svarer  til  ca.  2,4  Gange  Luftfornyelse. 

Til  Borgerrepræsentationens  Sal  er  der  regnet  med  ca.  300,000  kubikfod  Luft  pr.  Time, 
hvilket  svarer  til  4  Gange  Luftfornyelse. 

I  selve  Raadhuset  findes  intet  Ildsted  eller  Røgrør.  I  Kjøkkenerne  benyttes  Gas,  og 
den  til  Opvarmningen  fornødne  Damp  produceres  i  Raadhusets  Kjedelhus,  der  som  det  vil 
ses  paa  Situationsplanen,  Plan  1,  er  beliggende  ved  Vestervoldgade  sydost  for  Brandstationen. 

Fra  Kjedelhuset  ledes  Dampen  til  Raadhuset  gjennem  en  5"  Smedejærnsledning  belig¬ 
gende  i  en  4  Fod  bred  og  6  Fod  høj  Betontunnel,  der  er  fort  fra  Kjedelrummet  under 
Hovedbrandstationen  og  Gaden  ind  i  Raadhusets  Kjælder  midt  for  Bagfagaden.  I  samme 
Tunnel  er  anbragt  Returvandsledningerne  fra  Raadhuset  til  Kjedelhuset,  Telefon  og  Ringe- 
ledninger  m.  m.  Tunnelen  tjener  endvidere  til  Forbindelsesgang  for  Maskinpersonalet,  der 
skal  passe  saavel  Kjedlerne  som  Anlægene  i  Raadhuset.  Paa  hosstaaende  Afbildning  ses 

Tunnelens  Indmunding  i  Raadhuset.  I  et  Ventil- 
kammer  i  Bagbygningen,  lige  ved  Tunnelens  Ind¬ 
munding,  forgrener  Dampledningen  sig  i  to  4 1/g" 
Hovedledninger  til  Forsyning  af  Dampvarmefla- 
derne  i  henholdsvis  den  østre  og  vestre  Halvdel 
af  Raadhuset  (se  PI.  2).  Damptrykket  reduceres 
her  til  ca.  1  Atmosfæres  Tryk  ved  Hjælp  af  Kuhl- 
mannske  Reduktionsventiler.  Hoveddamplednin- 
gerne,  der  bestaa  af  Smedejærns  Flangerør  med 
de  paa  Plan  2  angivne  Dimensioner,  ere  ophængte 
paa  Ruller  og  forsynede  med  Expansionsbøjninger 
af  Kobber.  De  to  Ledninger,  der  forsyne  For¬ 
husets  Forvarmekamre  samt  Vandfordampnings¬ 
bakkerne,  forbinde  de  to  Hovedledninger  i  begge 
Sider  af  Bygningen. 

Varmefladerne  i  hvert  Varmekammer  er  i 
Almindelighed  delt  i  tre  Ovne  af  forskjellig  Stør¬ 
relse,  saaledes  at  Varmeafgivelsen  derigjennem 
kan  varieres.  Hver  Ovn  er  forsynet  med  en  Damp¬ 
ventil,  en  Vandudlader  med  Luftudlader  og  en 
Ventil  paa  Ledningen  mellem  Vandudladeren  og 
Returvandsledningen.  Vandudladere  og  Returvandsledninger  ere  viste  paa  Plan  3.  Paa  de 
større  Ovne,  som  f.  Ex.  Forvarmeflader  og  Ovnene  i  Varmekamrene  XXXI  til  XXXIV, 
er  anbragt  en  extra  Smudssamler  paa  Returvandsledningen  foran  Vandudladeren,  samt 
en  Omgangsledning  med  Ventil  mellem  Ovn  og  Returvandsledning  til  Brug  ved  Udblæs¬ 
ningen  af  Varmefladerne  ved  Igangsætningen.  Alle  Varmefladerne  i  Varmekamrene  be¬ 
staa,  hvor  Pladsen  paa  nogen  Maade  tillader  det,  af  glatte  Smedejærns-Flangerør;  i  Varme- 


FIG.  VI.  BETONTUNNEL 
ERA  KJEDELHUSET  TII.  RAADHUSET 


FIG.  VII.  VENTILKAMMER  I  RAADHUSETS  BAGBYGNING 


kamrene  VII,  VIII,  XV,  XVI,  XXXIII,  XXXIV,  XXXIX  og  XXXX,  er  anvendt  Stobejærns 
Ribberor  og  i  Varmekamrene  XXXV  til  XXXVIII  er  der,  paa  Grund  af  Pladsforholdene, 
anvendt  lodrette  Stobejærns  Ribbeelementer.  Lignende  Ribbeelementer  ere  benyttede  i  de 
murede  Cirkulationskamre  ved  de  tre  Forstuer  ved  Hallen  samt  i  Cirkulationskamrene  for 
de  to  Hovedtrapper  i  Forhuset.  Paa  ganske  enkelte  Undtagelser  nær  bestaa  iøvrigt  alle 
lokale  Dampvarmeflader  af  glatte  amerikanske  Stobejærns  Radiatorer.  Hvor  det  har  været 
muligt  ere  disse  ophængte  paa  Væggene  i  Smedejærnsbæringer.  Returvandet  fra  alle  Varme- 
fladerne  ledes  gjennem  støbte  Ledninger,  oplagte  paa  Ruller  i  Varmekamrene,  til  en  Samle- 
beholder  af  Beton,  beliggende  foran  Ventilkammeret  i  Bagbygningen,  umiddelbart  ved  Tun¬ 
nelens  Indmunding  i  denne.  Herfra  pumpes  Returvandet  tilbage  til  Kjedelhuset  gjennem  en 
i  Tunnelen  ophængt  2x/a"  Smedejærnsledning.  Pumpen  arbejder  automatisk,  idet  en  i  Vand¬ 
beholderen  liggende  Svømmer  aabner  eller  lukker  for  Dampventilen  til  Pumpen  alt  eftersom 
Vandet  staar  højt  eller  lavt  i  Beholderen. 

SNESMELTNING 

For  at  smelte  Sneen  bort  af  det  øverste  Glastag  over  Hallen,  og  for  under  Frost  at 
holde  Afløbene  fra  Tagene  over  Forbindelsesbygningerne  optøede,  er  der  under  disse  Tage 
lagt  Dampvarmeflader,  der  kun  benyttes  i  dette  Øjemed.  Som  vist  paa  Længdesnittet  (PI. 
i  o)  har  Forhusets  Tag  indenfor  Tindemuren  Fald  mod  Mellembygningens.  Disse  Tage  have 
Afløb  gjennem  to  Kobbernedløbsrør,  8"  i  Diameter,  der  ere  førte  ned  gjennem  to  murede 
Kanaler,  en  paa  hver  Side  af  Mellembygningen  (se  PI.  9).  Dampvarmefladerne  ere  lagte,  dels 
under  Kobbertagene  over  Forbindelsesbygningerne,  dels  under  en  Kobberrende  mellem  P'or- 
husets  Glastag  og  Mellembygningen.  Ved  Opvarmningen  af  Glastaget,  ved  Hjælp  af  disse 
Varmeflader,  understøttet  af  den  varme  Udsugningsluft  fra  Hallen  og  Mellembygningen, 
glider  Sneen  fra  Glastaget  ned  til  Renden,  hvor  den  bringes  til  Smeltning  af  den  derunder 
liggende  Varmeflade. 


KJEDELHUSET 

I  Kjedelhuset  (se  PI.  12)  er  opstillet  4  Stk.  Vandrørs  Dampkjedler  af  Babcock  og  Wilcox 
Konstruktion,  sammenbyggede  to  og  to.  Hver  af  disse  Kjedler  har  1112  kv.  Fod  Ildpaa- 
virkningsflade,  21,2  kv.  Fod  Ristearal  og  er  prøvet  til  8  Atmosfærers  Arbejdstryk.  Hver 
Kjedel  er  beregnet  til  at  præstere  ca.  3000  Pd.  Damp  pr.  Time. 

Kjedlerne  ere  indmurede  med  glasserede  Sten  paa  Yderfladerne  samt  forsynede  med  et 
poleret  Smedejærns  Galleri.  Røgtrækket  fra  Kjedlerne  er  ført  under  en  i  Kjedelhuset  ind¬ 
rettet  Stald  for  Politiets  Heste  til  en  112  Fod  høj,  ottekantet  Skorsten  med  13  kv.  Fod 
Tværsnitsaral  i  Toppen.  For  at  forhindre  at  Varmeafgivelse  fra  Røgkanal  og  Skorsten  skal 
genere  Stalden  og  de  ovenover  liggende  Lejligheder  for  Maskinmester  og  Fyrbøder,  er  Røg¬ 
kanalen  først  isoleret  stærkt  med  Kieselguhr  og  i  et  Hulrum  udenom  dette  er  endvidere 
tilvejebragt  Gjennemtræk  ved  Forbindelser  til  det  Fri  og  til  en  Ventilationsskorsten,  bygget 
udenom  selve  Røgskorstenen  gjennem  hele  Bygningens  Højde. 

Ovenpaa  Kjedlerne  er  anbragt  en  Fødevandsrenser  og  bag  Kjedlerne  en  Returvands¬ 
beholder,  3'  X  41  X  25'.  Alt  Kondensationsvandet  fra  Raadhuset  pumpes  op  i  denne  Be¬ 
holder  og  renses  ved  at  passere  et  i  den  anbragt  Træuldsfilter. 

I  Kjedelrummet  er  opstillet  to  opretstaaende  Fødepumper  af  Weirs  Konstruktion,  7" 
X  5"  X  I2/,>  sammen  med  en  D/2"  Kents  Vandmaaler  og  en  Forvarmer  med  30  kv.  kod 
Varmeflade,  bestaaende  af  28  Stk.  1"  Metalror.  Forvarmeren  er  isoleret  og  beklædt  med 
Mahognitræes  Staver  med  Metalbaand.  Pumpeledningerne  er  for  Størstedelen  at  Kobber  og 

Rørarrangementet  er  ord¬ 
net  saaledes,  at  Fødevan- 
det  kan  passere  igjennem 
eller  udenom  Vandmaaler 
og  Forvarmer  (se  Afbild¬ 
ningen  af  Fødepumper 
med  Rørarrangement). 

Mellem  Kjedelrum  og 
Kulrum  er  anbragt  en  for¬ 
sænket  Kulvægt,  og  i 
Værkstedet,  beliggende 
over  Kulrummet,  er  op¬ 
stillet  Boremaskine,  Dreje¬ 
bænk  m.  m.,  drevne  af  en 
Elektromotor.  Afløbsvan- 
det  fra  Kjedelrummets 
Gulv  løber  sammen  med 
Drainvandet  fra  Tunnelen 
til  en  6  Fods  Betonbrønd 
udenfor  Bygningen  og 
pumpes  ved  en  elektrisk 
Centrifugalpumpe  op  i 
Kloakerne. 

Lejlighederne  m.  m. 
i  selve  Ivjedelhusbygnin- 
gen  opvarmes  ved  io  Stk. 
lokale  Dampovne  med  lavt 
Tryk.  Dampen  hertil  le¬ 
veres  fra  Vandrørskjedler- 
ne  og  reduceres  før  An¬ 
vendelsen  ved  Hjælp  af 
en  Kaeferles  Reduktions¬ 
ventil. 

Til  Opvarmningsan- 
læget  er  i  Aar  1903  for¬ 
brugt  1857  Cntr.  Cokes 
med  en  Middelfordamp¬ 
ning  af  7,4  Pd.  Vand. 
Opvarmningsanlæget  har 
samme  Aar  arbejdet  i  285 
Dage  med  et  Gjennem- 
snitsforbrug  af  65,4  Cntr. 
Cokes  pr.  Dag,  medens 
det  maximale  Forbrug  har 
været  170  Cntr.  Ved  Forsøg  er  det  konstateret,  at  det  er  økonomisk  rigtigt  at  opvarme  kon¬ 
tinuerligt  Dag  og  Nat,  naar  den  ydre  Temperatur  er  under  o°  C.,  Opvarmningen  bliver 
derved  ogsaa  lettere  at  regulere  og  Anlægene  lide  ikke  saa  meget  som  ved  den  vekslende 
Drift. 


FIG.  VIII.  FØDEPUMPER 

MED  RORARRANGEMENT,  VANDMAALER  OG  FORVARMER  I  KJEDELHUSET 


VARMTVANDSFORSYNING 


Det  varme  Vand  til  de  forskjellige  Renholdningsvaske,  Baderum  i  Forvalterens  Lejlig¬ 
hed,  Vaskerum  samt  Kjøkkener  for  Festsalen,  tilvejebringes  ved  Fljælp  af  Blandingshaner 
for  Damp  og  koldt  Vand.  Dampventilerne  til  Blandingshanerne  kunne  kun  aabnes  af  Per¬ 
sonalet  ved  dertil  indrettede  særlige  Nøgler.  Dampledningerne  til  disse  Blandingshaner  udgaa 
fra  Hoveddampledningen  i  Ventilkammeret  i  Bagbygningen.  Disse  Ledninger,  der  i  Kjæl- 
deren  ere  ophængte  i  Varmekamrene,  og  iøvrigt  er  ganske  uafhængige  af  Opvarmningsan- 
læget,  have  en  Dimension  af  I  Vi  Tomme.  Stikledningerne  til  de  forskjellige  Blandingshaner 
ere  førte  op  i  Bygningen  gjennem  Nischer  udsparede  i  Murværket. 

KOLDTVANDSFORSYNING 

Vandforsyningen  sker  gjennem  en  2"  og  en  4"  Stikledning  til  2"  Vandmaalere,  der  ere 
opstillede  i  Rummene  under  de  to  Porte  til  Gaarden.  Fra  hver  af  dem  er  ført  2"  Hoved¬ 
ledninger  op  paa  Loftet,  hvor  de  ere  forbundne  ved  en  2“  Ringledning.  Fra  denne  Ledning 
er  ført  Stik  gjennem  dertil  i  Murene  udsparede  Nischer  ned  til  Vaskene  i  de  forskjellige 
Etager.  For  hvert  Stik  er  der  paa  Loftet  anbragt  en  Stopventil.  Paa  Ringledningen  paa 
Loftet  er  anbragt  6  Stk.  2"  Brandhaner  med  Slanger  samt  8  Stk.  3/i“  Aftapningshaner 
med  Slangeforskruning  til  Skylning  af  Glastagene  over  Hallen  og  den  store  Lysgang  i  Bag¬ 
bygningen.  Alle  Ledninger  er  lagte  af  galvaniserede  Rør.  Springvandet  i  Gaarden  og  de 
derværende  3  Havevandingshaner  forsynes  direkte  fra  det  4"  Stik  uden  Vandmaaler. 

KLOAKER  OG  DRAIN 

Alt  Afløbsvandet  fra  Raadhuset  føres  til  Byens  almindelige  Kloaker.  De  nederste  Kjæl- 
dere  er  imidlertid  af  Hensyn  til  Varmeapparatet  lagte  saa  dybt,  at  de  ikke  kunne  draines 
til  Kloakerne.  De  er  derfor,  ligesom  den  nærliggende  Hovedbrandstation  og  Kjedelhuset, 
drainede  til  den  saakaldte  »Tivolisø«.  Da  Grunden  indeholder  betydelige  Mængder  kulsur 
Kalk,  som  afsættes  i  Drainledningerne,  ere  disse  ved  alle  Krydsningspunkterne  forsynede 
med  Rensebrønde  med  lufttætte  Dæksler. 

INDVENDIGE  SPILDEVANDSLEDNINGER  M.  M. 

Alle  indvendige  Spildevandsledninger  bestaa  af  indvendig  emaillerede  Støbejærnsrør,  der 
ere  oplagte  i  Nischer  udsparede  i  Murene.  (De  samme  Nischer  indeholde  tillige  Vandlednin¬ 
ger,  Telefonledninger  m.  m.).  Hvor  der  kun  er  Afløb  fra  Haandvaske,  ere  Faldrørene  2V2" 
i  Diam.,  ellers  4".  Ved  Foden  af  hvert  Faldrør  er  anbragt  et  Rensestykke  og  Ledningerne 
fra  disse  til  Brøndene  eller  Interceptorerne  ere  uden  Undtagelse  4".  I  Kontorer  m.  m.  findes 
ca.  1 17  Stk.  Haandvaske,  paa  Korridorer  og  i  Toiletrum  28  Stk.  36"  X  2°“  Stentøjsren- 
gjøringsvaske.  I  de  offentlige  Toiletrum,  hvoraf  der  findes  to  i  hver  Etage,  er  opstillet  49 
Stk.  Vandklosetter  og  30  Stk.  opretstaaende  Urinals  af  Fajance.  Endvidere  findes  ved  Borg¬ 
mesterværelser,  i  3die  Afdelings  Lokaler  og  i  Skattedirektoratet  m.  fl.  12  Stk.  Vandklosetter 
og  4  Stk.  Urinals. 

GASFORSYNING 

Af  Hovedgasledninger  er  indført  2  Stk.  3"  Stik  til  Forhuset  til  P'orsyning  af  6  Stk. 
Kjøkkener  og  Vaskerum  i  Parterreetagen  samt  Borgerrepræsentationens  Køkkenrum  og  to 
Rum  i  Loftsetagen,  der  er  paatænkt  anvendte  som  Anretningsrum,  naar  Festsalen  benyttes 
som  Spisesal.  Til  Bagbygningen  er  fort  et  2“  Stik  til  Forsyning  af  Raadhusforvalterens 
Køkken  og  diverse  andre  Rum. 


ELEKTRICITET 


Bygningen  forsynes  med  Elektricitet  fra  Hovedledningerne  i  Gaden  gjennem  to  Stik¬ 
ledninger  til  Forhuset  og  tre  til  Bagbygningen.  Den  ene  af  disse  sidste  forsyner  Elevatorens 
Motor,  3  Motorer  ved  Ventilatorer,  Belysningen  i  Ingeniørkjælderen  i  Bagbygningen  samt  i 
Raadhusforvalterens  Lejlighed.  De  fire  andre  Stik  ere  førte  op  paa  fem  Steder  til  Loftet  og 
forsyner  der  en  fælles  Ringledning.  Alle  disse  Ledninger  ere  Treledere,  95  Kv.  m/m  dobbelt 
gummiisolerede;  alle  øvrige  Ledninger  ere  vulkaniserede. 

Fra  disse  Ledninger  afsættes  til  34  Lysmaalere  og  8  Kraftmaalere.  Fra  Ringledningen 
er  ført  Treledere  i  Bagbygningen  og  Toledere  i  Forbygningen  lodret  ned  gjennem  Nischer 
i  Murene  til  de  forskjellige  Etagers  Forsyning.  I  hver  Etage  er  afsat  Stik  til  lokale  For¬ 
greningstavler,  hvoraf  der  findes  132  Stk.  Naar  der  er  anvendt  Treledere  i  Bagbygningen, 
medens  der  i  Forbygningen  er  anvendt  Toledere,  hidrører  dette  fra  Elektricitetsværkernes 
Overgang  fra  1 10  Volts  Spænding  til  220  Volt,  der  fandt  Sted  efter  at  Bagbygningens 
Belysningsanlæg  var  installeret.  Alle  Ledninger  i  Etagerne  ere  oplagte  i  Porcellainsklemmer 
i  hule  Trælister  og  Rør  i  Puds.  I  Kjældere  og  paa  Loft  ere  Ledningerne  oplagte  paa  Por- 
cellainsruller. 

Hallen  oplyses  ved  8  Stk.  7  Amp.  Buelamper,  2  og  2  i  Serie,  Gaarden  ved  2  Stk.  3 
Amp.  enkelt  brændende  Buelamper.  I  øvrigt  er  der  installeret  2737  Stk.  Glødelamper  og 

ophængt  122  Stk.  større  Kroner  samt  opstillet  33  Stk. 
Motorer. 


ELEVATORER 

I  Bagbygningen  findes  en  kontinuerlig  gaaende  Ele¬ 
vator  med  12  Stole,  hver  til  3  Personer.  Elevatoren  drives 
af  en  i  Kjælderen  staaende  7  HK  Elektromotor.  Stolenes 
Hastighed  er  0,9  Fod  pr.  Sekund.  Endvidere  er  der  i  Ar¬ 
kivet  opstillet  en  elektrisk  dreven  Bogelevator  samt  i  for¬ 
skellige  Rum  2  Stk.  mindre  Haandelevatorer  og  ved 
Festsalen  4  Stk.  elektrisk  drevne  Madelevatorer. 

TELEFONER,  RINGELEDNINGER  m.  m. 

Til  Raadhuset  er  ført  et  underjordisk  Kabel  med  Tele- 
fontraade  fra  Kjøbenhavns  Centralstation.  Dette  Kabel  er 
ført  op  paa  Loftet  og  herfra  ere  de  enkelte  Ledninger 
førte  ned  gjennem  Nischer  til  32  Stk.  Hovedtelefoner  med 
33  Stk.  Bitelefoner. 

Et  internt  Telefonanlæg  er  endvidere  anlagt  med 
Hovedledningerne  som  en  Ringledning  paa  Loftet.  I  dette 
Anlæg  findes  9  Systemer  med  ialt  46  Stk.  Telefonappa¬ 
rater. 

Elektriske  Ringeledninger  forefindes  med  ialt  ca.  32 
Trykkontakter  til  16  Stk.  Klokker. 

Alle  Ledninger  til  Telefon-  og  Ringeanlæg  ere  i  de 
forskjellige  Etager  lagte  i  hule  Trælister. 

KONTROLVÆRK 

Umiddelbart  indenfor  Bagbygningens  Hovedindgang 
FIG.  IX.  raadhusets  NORMALuiiR  findes  et  elektrisk  Kontrolværk  med  Forbindelse  til  30 

FIG.  X.  RAADHUSETS  TAARNUHR 


Kontakter,  hvoraf  der?  er  anbragt  5  Stk.  paa  forskjellige  Steder  i  hver  Etage.  Til  Optræk- 
ning  af  disse  Kontakter  have  Natvægterne  ved  Raadhuset  specielle  Nøgler.  Tiden  paa  hvilke 
de  optrækkes,  registreres  af  Kontrolværket. 

ELEKTRISKE  UHRE 

I  Oplysningsbureauet  er  opstillet  et  Normaluhr,  som  regulerer  Taarnuhret  med  Slag¬ 
værk  og  Klokkespil  samt  55  Uhre,  der,  delte  i  7  Systemer,  ere  anbragte  i  de  forskjellige 
Lokaler.  Alle  Uhrene  drives  af  Elektricitet  fra  Kjøbenhavns  Elektricitetsværker.  Taarnuhrets 
Værk  er  forsynet  med  et  automatisk  virkende  Tændings-  og  Slukningsapparat  for  Uhrskive- 
belysningen,  hvortil  der  anvendes  ialt  8  Stk.  Nernstlamper  å  71  N.  L.  Hosstaaende  Afbild¬ 
ninger  viser  Normaluhret  og  Taarnuhrets  Gangværk. 


KØLEAPPARAT 

I  det  for  Sundhedskommissionen  indrettede  Undersøgelseslokale  i  Bagbygningens  Par¬ 
terreetage  er  indrettet  et  Opbevaringsrum,  der  er  forsynet  med  et  Ammoniakafkjølings- 
apparat.  Dette  er  i  Stand  til  at  holde  en  konstant  Temperatur  af  -f-  40  C  i  Rummet  ved  en 
udvendig  Temperatur  af  indtil  -j-  1 8°  C.,  naar  Luften  fornyes  tre  Gange  i  Timen.  En  elek¬ 
trisk  9"  Ventilator  udsuger  den  fordærvede  Luft. 

